C 88/58
RO
Jurnalul Oficial al Uniunii Europene
24.2.2022
Publicarea unei comunicări privind aprobarea unei modificări standard a caietului de sarcini al unei denumiri din sectorul vitivinicol, menționată la articolul 17 alineatele (2) și (3) din Regulamentul delegat (UE) 2019/33 al Comisiei (2022/C 88/07) Prezenta comunicare este publicată în conformitate cu articolul 17 alineatul (5) din Regulamentul delegat (UE) 2019/33 al Comisiei (1).
COMUNICARE A UNEI MODIFICĂRI STANDARD CARE VIZEAZĂ DOCUMENTUL UNIC
„Crémant de Bordeaux” PDO-FR-A0488-AM06 Data comunicării: 26 noiembrie 2021 DESCRIEREA ȘI JUSTIFICAREA MODIFICĂRII APROBATE 1.
Codul geografic oficial Lista comunelor care constituie arealul geografic a fost actualizată în conformitate cu codul geografic oficial.
Se modifică punctul 6 din documentul unic.
2.
Soiuri de struguri Soiurile de struguri Muscadelle B, Sauvignon B, Sauvignon Gris G și Sémillon B se adaugă pentru producerea vinurilor spumante roze.
Aceste soiuri de struguri figurau deja printre cele utilizate pentru producerea vinurilor spumante albe.
Se limitează utilizarea soiurilor de struguri albi în cuvele vinurilor roze spumante în legătură cu această adăugare.
Adăugarea acestor soiuri de struguri conferă vinurilor o anumită prospețime, păstrând în același timp caracteristicile organoleptice ale vinurilor spumante roze.
Această modificare nu afectează documentul unic.
3.
Dispoziții privind agromediul La caietul de sarcini se adaugă următoarele dispoziții privind agromediul: Butucii uscați trebuie să fie scoși de pe parcele, depozitarea acestora pe parcele fiind interzisă în totalitate.
Erbicidarea totală a parcelelor este interzisă.
Toții operatorii trebuie să calculeze și să înregistreze indicele de frecvență a tratamentului (IFT).
Prin aceste modificări se intenționează să se ia mai mult în considerare cerințele societale de reducere a utilizării produselor de protecție a plantelor, precum și cerințele de mediu.
Aceste modificări nu implică nicio modificare a documentului unic.
4.
Transportul recoltei Au fost clarificate condițiile de transport al recoltei prin adăugarea următoarelor informații: Dimensiunea recipientelor nu trebuie să depășească 1,20 x 1,00 m pe fiecare parte sau 0,80 m înălțime, cu o înălțime de încărcare de cel mult 0,60 m.
Perioada de timp dintre recoltarea strugurilor și presare nu trebuie să depășească 24 de ore.
Această modificare permite evitarea zdrobirii strugurilor în timpul transportului și, prin urmare, îmbunătățirea calității acestora.
Punctul 5.1 din documentul unic se modifică în consecință.
(1) JO L 9, 11.1.2019, p. 2.